gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
A Deputación da Coruña activa dúas novas liñas do PEL para potenciar o emprego e o empredemento da mocidade no rural
emprego 20 de Xullo de 2020
As novas liñas PEL- Rurinnova e PEL-Relevo suman un investimento de 921.000 euros para a posta en marcha de 60 proxectos empresariais e a contratación de 80 mozos e mozas menores de 30 anos nos municipios máis pequenos da provincia
González Formoso destaca que os programas responden á vontade do goberno provincial de enfrontar a perda de poboación nos municipios do rural coruñés
A Deputación da Coruña publica no BOP de hoxe as bases de dúas novas liñas do Plan de emprego local (PEL) destinadas a potenciar a posta en marcha de proxectos empresariais e a creación de emprego para a mocidade nos concellos máis pequenos e rurais da provincia da Coruña.
As novas liñas PEL-Rurinnova e PEL-Relevo suman un investimento global de 921.000 euros, cofinanciados nun 91% polo Fondo Social Europeo (FSE), e teñen como obxectivo apoiar a inserción laboral, o autoemprego e o emprendemento entre os mozos e mozas de menos de 30 anos dos concellos coruñeses con poboación inferior aos 5.000 habitantes ou naqueles municipios con menos de 10.000 habitantes que presenten un saldo demográfico negativo na última década.
O presidente da Deputación, Valentín González Formoso, destacou que estes dous novos programas do PEL créanse en base ao obxectivo estratéxico do goberno provincial de "facer fronte ao declive demográfico do rural coruñés" e pretenden "ofrecer á nosa mocidade oportunidades laborais ou axudas para crear a súa propia empresa sen ter que abandonar o rural".
"Se queremos afrontar o reto demográfico é fundamental crear oportunidades para que a xente moza poida vivir e traballar no rural. A Deputación leva moito tempo investindo para mellorar os servizos e infraestruturas dos concellos máis pequenos e o PEL demostrou ser unha ferramenta útil para axudar a crear emprego e fixar poboación. Agora, con estes dous programas específicos para menores de 30 anos, queremos apoiar a mocidade que aposta por quedarse no seu pobo ou na súa aldea e crear aí o seu proxecto de vida", afirmou González Formoso.
Posta en marcha de 60 proxectos empresariais
O programa PEL-Innovara, dotado con 489.000 euros, financiará a posta en marcha de 60 proxectos empresariais innovadores por parte de mozas e mozos menores de 30 anos.
Ademais de axudas ao autoemprego, por un importe de ata 8.100 euros, esta liña inclúe un amplo calendario de actividades de formación, asesoramento e soporte para os emprendedores/as durante o proceso de creación, desenvolvemento e consolidación dos seus diferentes plans e liñas de negocio, así como o futuro apoio a estes dende a Rede Provincial de Espazos de Traballo Colaborativo (Coworking).
Continuando coa súa liña de apoio ao emprendemento sostible, a Deputación priorizará o acceso a esta liña de axudas aos proxectos que potencien a economía verde, azul ou circular e conten con medidas de desenvolvemento sostible e responsabilidade social empresarial no seu modelo de negocio.
80 novas contratacións para garantir o relevo xeracional
Por outra banda, a nova liña PEL-Relevo contará cun orzamento de 432.000 euros para incentivar a contratación de 80 mozos e mozas menores de 30 anos en empresas implantadas nos concellos máis pequenos da provincia. Os contratos deberán ser indefinidos e a tempo completo, tendo a obriga de mantelos un mínimo de seis meses, e teñen como obxectivo facilitar o relevo xeracional dos cadros de persoal das empresas e proporcionar unha experiencia laboral e a adquisición de novas competencias á mocidade.
Ademais da subvención á contratación destes 80 mozos e mozas, que complementan as liñas de acción dos programa PEL-PEMES e PEL-CONCELLOS que este ano facilitarán a inserción laboral dunhas 600 persoas, moitas delas no ámbito rural; a nova liña PEL-Relevo ofrecerá tamén accións formativas para os/as traballadores/as en colaboración coa Rede Provincial de Espazos de Traballo Colaborativo (Coworking).
Destinados a 66 pequenos concellos rurais
As axudas destes programas poden ser solicitadas por empresas e emprendedoras censadas en calquera dos 42 concellos coruñeses con menos de 5.000 habitantes ou nos 22 municipios con menos de 10.000 habitantes que teñan un saldo demográfico negativo durante a última década.
Os prazos de solicitude virán determinados na publicación destes programas na Base Nacional de Subvencións, que se dará a coñecer no BOP e a través das canles de información da Deputación da Coruña.
A tramitación das solicitudes desenvolveranse de xeito telemático a través da plataforma SUBTeL da Deputación da Coruña.
Premio Provincial á Mellor Iniciativa Empresarial
Liña 4 Financiamento Europeo
A Deputación destina 2 millóns de euros en axudas a 878 persoas autónomas
O PEL da Deputación financia a contratación de sete traballadores no Concello…
Ames dá os primeiros pasos para a posta en marcha do novo centro coworking "A…
1.011 Peme e autónomos da provincia da Coruña optan ás axudas do PEL 2020 da…
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web